paragraph_text: mini|desno|Službeni logo Europskog prvenstva u Poljskoj 2009. Završnica Europskog prvenstva u košarci - Poljska 2009. održala se u dvorani Spodek u Katowicama. U njoj su sudjelovale četiri najbolje momčadi natjecanja. U velikom finalu igrali su aktualni svjetski prvaci Španjolci i Srbija. Španjolci su slavili s velikih 85:63, a za najkorisnijeg igrača turnira proglašen je Pau Gasol. Za treće mjesto Grčka je u neizvjesnom susretu pobijedila 57:56 Sloveniju i osvojila brončanu medalju. U najbolju petorku prvenstva uvršteni su: Miloš Teodosić, Vasilis Spanoulis, Rudy Fernández, Erazem Lorbek i već spomenuti Pau Gasol.